مالزی زیرئه‌لی نیظامی واسطه اوره‌تیمینده تورکیه ایله چالیشاجاق
مالزی ساوونما ناظیری محمد سابو، زیرئه‌لی ساواش واسطه‌سی اوره‌تیمینده مالزینین تورکیه ایله چالیشاجاغینی آچیقلاییب.
مالزی ده مجلیس ایجلاسیندا، موخالیفت پارتیسی میللت وکیلی‌نین مالزینین زیرئه‌لی نیظامی واسطه اوره‌تیمینه دایر سوالینا ناظیر محمد سابو، تورکیه، بو ساحه‌ده بیرلیکده چالیشدیغیمیز اؤلکه‌لردن بیر دنه‌سی. جاوابینی وئردی.
محمد، باش ناظر ماهاتهیر محمدین ژوئیه‌ده تورکیه‌یه رئاللاشدیردیغی سفری خاطیرلادا‌راق، باش ناظیریمیز ایله هاوا ساوونما صنایعسی بؤلگه‌لرینی آراشدیردیق و بو ساحه‌دکی تکنولوژی‌لری‌نین، اینکیشاف ائتمیش اؤلکه‌لرله عینی سویه‌ده اولدوغونو گؤردوک. ایفاده‌لرینی ایستیفاده ائتدی.
یئرلی سیلاح و نیظامی واسطه اوره‌تیمی‌نین مالزی نین رئگیونال تهلوکه‌سیزلیگی اوچون اهمیتینه دقتی چکن محمد، مالزی‌لی ساوونما صنایعسی شیرکت‌لری‌نین سیلاح پارچا‌لاری اوره‌تیمی محدود قالماییب، دیگر ساحه‌لردکی اسکیک‌لری تاماملاماق اوچون حرکته کئچمه‌لری لازیم اولدوغونو وورغولادی. محمد، حکومتین ساوونما صنایعسی اورهتیمینی اینکیشاف ائتدیرمک اوچون آر-گه ایشلرینی داوام ائتدیردیگینی ایفاده ائده‌رک، مالزینین ایره‌لیله‌ین ایللرده ساوونما ساحه‌سینده تکنولوگی اوره‌تن اؤلکه‌لر آراسیندا یئرائدجگینی قئید ائتدی.
